b'\n_START_ARTICLE_\nWayland\n_START_PARAGRAPH_\nWayland on n\xc3\xa4yt\xc3\xb6nhallintaj\xc3\xa4rjestelm\xc3\xa4, joka on suunniteltu korvaamaan X Window System (X-Windows)._NEWLINE_Waylandiin kuuluu protokollam\xc3\xa4\xc3\xa4rittely sek\xc3\xa4 referenssitoteutus protokollasta._NEWLINE_Ikkunointisovelluksen referenssitoteutuksen nimi on Weston._NEWLINE_XWayland v\xc3\xa4lisovellus on X-palvelinsovelluksen versio, joka render\xc3\xb6i Wayland-rajapinnalle sallien taaksep\xc3\xa4in yhteensopivuuden olemassa olevien sovelluksien kanssa._NEWLINE_Projektin l\xc3\xa4hdekoodit on julkaistu avoimen MIT-lisenssin alaisuudessa.\n_START_SECTION_\nK\xc3\xa4ytt\xc3\xb6kohteet\n_START_PARAGRAPH_\nSailfish OS:n lis\xc3\xa4ksi Fedora Linux k\xc3\xa4ytt\xc3\xa4\xc3\xa4 Waylandia._NEWLINE_Raspberry Pi alustan Raspbian._NEWLINE_Debian versio 10 Buster k\xc3\xa4ytt\xc3\xa4\xc3\xa4 oletuksena Waylandia, mutta X.org on yh\xc3\xa4 asennettuna.\n_START_SECTION_\nHistoria\n_START_PARAGRAPH_\nX-ikkunointia on yritetty yksinkertaistaa ja tehostaa useita kertoja. X-ikkunointiin on sen historian aikana lis\xc3\xa4tty paljon toimintoja joille nyky\xc3\xa4\xc3\xa4n ei ole tarvetta._NEWLINE_X-ikkunoinnin X11-protokollan seuraajalle X12 on olemassa suunnitelmia mutta ei toteutusta.\n_START_SECTION_\nArkkitehtuuri\n_START_PARAGRAPH_\nWayland-arkkitehtuuri yksinkertaistaa ikkunointij\xc3\xa4rjestelm\xc3\xa4\xc3\xa4 X-ikkunointiin verrattuna. Sen sijaan ett\xc3\xa4 asiakassovellukset antaisivat useita piirtokomentoja n\xc3\xa4ytt\xc3\xb6\xc3\xa4 hallitsevalle sovellukselle (X Server) asiakassovellukset render\xc3\xb6iv\xc3\xa4t ikkunansa valmiiksi ja v\xc3\xa4litt\xc3\xa4v\xc3\xa4t t\xc3\xa4m\xc3\xa4n n\xc3\xa4ytt\xc3\xb6\xc3\xa4 hallitsevalle sovellukselle (compositor)._NEWLINE_Tarvittavat piirtotoiminnot sijaitsevat ohjelmakirjastossa jota asiakasovellukset k\xc3\xa4ytt\xc3\xa4v\xc3\xa4t sen sijaan ett\xc3\xa4 ne olisivat yhden sovelluksen sis\xc3\xa4isi\xc3\xa4 toimintoja._NEWLINE_Menetelm\xc3\xa4 v\xc3\xa4hent\xc3\xa4\xc3\xa4 tarvetta prosessien v\xc3\xa4liselle kommunikaatiolle (engl. Inter-Process Communication, IPC), yksinkertaistaa n\xc3\xa4ytt\xc3\xb6\xc3\xa4 hallitsevaa komponenttia ja sallii sovelluksille laajemman kontrollin ikkunan piirtotoiminnoista._NEWLINE_Wayland k\xc3\xa4ytt\xc3\xa4\xc3\xa4 hyv\xc3\xa4kseen Linux-ytimen rajapintoja kuten KMS (kernel mode switching) ja DRM (direct rendering manager) n\xc3\xa4ytt\xc3\xb6laitteiden kanssa, eik\xc3\xa4 siksi ole suoraan k\xc3\xa4ytett\xc3\xa4viss\xc3\xa4 muilla alustoilla jotka eiv\xc3\xa4t n\xc3\xa4it\xc3\xa4 rajapintoja toteuta._NEWLINE_Wayland ei toteuta verkkol\xc3\xa4pin\xc3\xa4kyvyytt\xc3\xa4 X-ikkunoinnin tapaan vaan j\xc3\xa4tt\xc3\xa4\xc3\xa4 t\xc3\xa4m\xc3\xa4n toiminnon erilliselle protokollalle kuten VNC tai RDP.\n_START_SECTION_\nProtokolla\n_START_PARAGRAPH_\nWayland-protokolla on asynkroninen oliopohjainen protokolla, joka perustuu viesteihin. Viesti\xc3\xa4 palvelin- ja asiakasohjelman v\xc3\xa4lill\xc3\xa4 kutsutaan tapahtumaksi (engl. event).'